**OSNOVNA ŠKOLA SPLIT 3**

**Povjerenstvo za procjenu odnosno testiranje**

**i vrednovanje kandidata za zapošljavanje**

KLASA: 112-4/22-01/16

URBROJ: 2181-1-265-22-26

Split, 15.12.2022.

**POZIV NA PISANO TESTIRANJE**

kandidatima koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj za radno mjesto stručni suradnik/ica, pedagog neodređeno, puno radno vrijeme, koji je objavljen namrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči OŠ Split 3 , dana 30.11.2022. godine.

Pisano testiranje održat će se **dana 21.12. 2022. godine (srijeda) s početkom**  **u 9:00 sati u prostoriji školske knjižnice u OŠ Split 3, Bruna Bušića 6.**

**8:45 sati dolazak i utvrđivanje identiteta i popisa kandidata**

**9:00 sati – pisano testiranje**

Kandidati su dužni ponijeti sa sobom odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) na temelju koje se utvrđuje prije testiranja identitet kandidata.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune. Nakon utvrđivanja identiteta kandidata Povjerenstvo će podijeliti testove kandidatima. Po zaprimanju testa kandidat je dužan upisati ime i prezime na za to označenom mjestu na testu.

Test se piše isključivo kemijskom olovkom.

Za vrijeme testiranja nije dopušteno:

* koristiti se bilo kakvom literaturom odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija i
* razgovarati s ostalim kandidatima

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Ako kandidat ne pristupi testiranju u navedenom vremenu ili pristupi nakon vremena određenog za početak testiranja, ne smatra se kandidatom natječaja.

Područje procjene za pisano testiranje odnosi se na propise i primjenu propisa za odgojno-obrazovne radnike i traje ukupno 60 minuta. Uz svako pitanje iskazan je broj bodova kojim se vrednuje ispravan rezultat.

Smatra se da je kandidat zadovoljio na testiranju ako je ostvario najmanje 60% bodova od ukupnog broja bodova koji se mogu ostvariti na testu.

Pitanja će biti postavljena iz svakog izvora, a za svako pitanje kandidatu se može dodijeliti od 0 do 5 bodova, tako da kandidat može ostvariti najviše 30 bodova.

Nakon utvrđivanja rezultata testiranja Povjerenstvo utvrđuje rang listu kandidata. Na temelju utvrđene rang liste kandidata ravnatelj odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa, a odluku donosi između tri najbolje rangirana kandidata prema broju bodova. Ako dva ili više kandidata ostvare jednak broj bodova ravnatelj može odlučiti između svih kandidata koji imaju tri najbolje bodovana rezultata. Prije odluke ravnatelj poziva kandidata ili kandidate na razgovor.

*Pisano testiranje* provest će se iz područja poznavanja i primjene propisa iz djelokruga rada, i to iz sljedećih izvora:

**1. Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20.)**

**2. Pravilnik o postupku utvrđivanja psihofizičkog stanja djeteta, učenika te sastavu stručnih povjerenstava (NN broj 67/14., 63/20.)**

**3. Protokol o postupanju u slučaju nasilja među djecom i mladima (Zagreb, listopad 2004.)**

**4. Pravilnik o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijavu svakog kršenja tih prava nadležnim tijelima (NN broj 132/13.)**

**5. Pravilnik o kriterijima za izricanje pedagoških mjera (NN broj 94/15., 3/17.)**

**6. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN broj 24/15)**

**Rezultati testiranja bit će objavljeni na mrežnoj stranici OŠ Split 3.**

O rezultatima natječaja kandidati će biti obaviješteni putem mrežnih stranica OŠ Split 3, u roku od petnaest (15) dana od dana sklapanja ugovora o radu s izabranim kandidatom (članak 23. Pravilnika o postupku zapošljavanja te procjeni i vrednovanju kandidata za zapošljavanje i Pravilnika o izmjenama i dopunama Pravilnika o postupku zapošljavanja te procjeni i vrednovanju kandidata za zapošljavanje ).

Povjerenstvo za procjenu odnosno testiranje

i vrednovanje kandidata za zapošljavanje